এপস্টেইন কাণ্ডে ট্রাম্পের ছবি অন্তর্ভুক্ত করল মার্কিন বিচার বিভাগ!

ওয়েব ডেস্ক : ২৪ ঘন্টা আগেই কুখ্যাত যৌন কেলেঙ্কারির তদন্তের ফাইল (Epstein files) থেকে সরানো হয়েছিল মার্কিন প্রেসিডেন্ট ডোনাল্ড ট্রাম্পের (Donald Trump) ছবি। কিন্তু তা নিয়ে প্রতিবাদ শুরু হয়েছিল। কিন্তু চাপের মধ্যে পড়ে ফের ট্রাম্পের ছবি তদন্তের ফাইলে অন্তর্ভুক্ত করল মার্কিন বিচারবিভাগ।

গত শনিবার জেফ্রি এপস্টেইনের (Jeffrey Epstein) সঙ্গে সম্পর্কি বিভিন্ন নথি প্রকাশ করেছে মার্কিন বিচার বিভাগ। তাতে দেখা গিয়েছে প্রাক্তন মার্কিন প্রেসিডেন্ট বিল ক্লিন্টনের (Bill Clinton) ছবি। ছবিতে তাঁকে হট টাবে আয়েশ করতে দেখা গিয়েছে। অন্য ছবিতে তাঁকে অন্য এক মহিলার সঙ্গে সাঁতার কাটতে দেখা গিয়েছে। অন্য ছবিতে ক্লিন্টনের সঙ্গে পপ তারকা মাইকেল জ্যাকসনকেও দেখা গিয়েছে। তাঁদের সঙ্গে ছিলেন ডায়ানা রসও।

আরও খবর : ইন্দোনেশিয়ায় মর্মান্তিক ঘটনা! তদন্তে পুলিশ

সেই ছবিগুলির মধ্যে ছিল ট্রাম্পের (Trump) একটি ছবিও। ছবিতে তাঁকে বহু মহিলার সঙ্গে দাঁড়িয়ে থাকতে দেখা গিয়েছে। এমনকি এপস্টাইন, তাঁর প্রেমিকা ও সস্ত্রীক ট্রাম্পের ছবিও দেখা গিয়েছিল। কিন্তু হঠাৎ মার্কিন ন্যায় বিভাগের তরফে সেই ছবি সরিয়ে নেওয়া হয়েছিল। তবে তা নিয়ে প্রতিবাদ দেখিয়েছিলেন ডেমোক্র্যাটরা। তাঁরা অভিযোগ করেছেন, নিজের প্রভাব খাটিয়ে তদন্তকে প্রভাবিত করছেন ট্রাম্প।

তবে বিরোধীদের এমন তোপের মুখে পড়ে ২৪ ঘন্টার মধ্যে ফের ট্রাম্পের ছবি তদন্তের ফাইলে অন্তর্ভুক্ত করল মার্কিন বিচারবিভাগ। এ নিয়ে বিচার বিভাগের তরফে জানানো হয়েছে, এই ছবি প্রকাশিত হলে যৌন কেলেঙ্কারির নির্যাতিতাদের ছবি প্রকাশ্যে আসত। সে কারণের ট্রাম্পের ছবি সরানো হয়েছিল।